LidanRubinov/Halacha-QA huggingface dataset:
שאלה: מחלוקת בין שכנים לועד הבית: אנחנו 6 דיירים בבנין משותף בן 3 קומות. בשבת אחת היתה סתימה אצל הדייר בקומה השניה.הוא ניגב את הבית שוב ושוב וחיכה למוצ"ש. במוצ"ש בלילה הוא הגיע למסקנה שכל פתיחת מים מהקומה השלישית והאחרונה גורמת לו להצפה מאחר שהסתימה אצלו. הוא ביקש מהשכן בקומה השלישית לא להשתמש במים עד בו השרברב.השכן אכן השתדל מאוד לא לפתוח את הברז בבוקר יום ראשון. אותו דייר התיעץ עם אחד השכנים מהבניין שהוא בעל מקצוע ובקיא בשרברבות. השכן הציע את עזרתו. אך בעל הדירה שהסתימה בביתו סירב. הוא הזמין שרברב על דעת עצמו. השרברב טיפל בסתימה והבהיר לבעל הדירה שהסתימה היא בצינור מרכזי. לאחר מכן, בעל הדירה ניגש לוועד הבית ודרש ת בסך 300 על תיקון הסתימה. הוועד טען : 1. בבניין יש שכן שעוסק ומסייע בתחומים אלו והוא הציע את עזרתו (למרות שהשכן לא ידע שהבעיה היא לכאורה בצינור מרכזי), הדייר סירב. 2. הדייר הזמין על דעת עצמו שרברב יקר לטעמנו, לא יידע את הוועד אלא לאחר מעשה. 3. אנו מבינים שהדייר היה במצוקה כי ביתו החל להיות מוצף, אך עם כל זאת לדעתנו ברגע שהשרברב הודיע שהבעיה היא מרכזית (שגם על זה יש ויכוח, האם זה נכון או לא) על הדייר היה לפנות לועד ע"מ לקבל אישור להוציא כספי ציבור על תיקון הצנרת. יכולנו לטפל בבעיה ללא ת או בת קטן בהרבה. מה עלינו לעשות? האם לשלם לשכן או לא?
תשובה: חיוב הת של ועד הבית הוא מדין 'מהנה את חברו'. לכן, אין ועד הבית צריך לשלם אלא את מה שהיו אמורים הם עצמם להוציא על התיקון. ובדין 'מהנה את חברו' כשטוען שהיה משיג הנאה זו בחינם, אינו צריך לשלם כלל. ולכן, במידה שאכן ניכר שהיו מבצעים את התיקון בחינם, הם פטורים מלשלם. הרב יהונתן שטרנברג.
שאלה: ערסל המחובר לעץ: יש לי בחצרי ערסל. מצידו האחד הוא קשור לעמוד ברזל יצוק, ומצידו השני קשור לעץ דקל חזק מאד. האם מותר להתנדנד על הערסל בשבת?
תשובה: אם העץ חזק שאינו מתנדנד כלל בנדנוד הערסל, מותר.
שאלה: ברכת ספירת העומר: אם אנו חוששים לדעה שכל ספירת העומר היא מצווה אחת, מדוע לא מברכים על ספירת העומר שהחיינו?
תשובה: על-פי רוב שיטות הראשונים, ספירת העומר בזמן הזה היא מדרבנן כזכר לימי המקדש. על דבר כזה לא מברכים "שהחיינו".
שאלה: מגדול מגדיל כשאין מוסף ויש הלל: האם בימי חנוכה, פורים, יום העצמאות ויום ירושלים, שאין אומרים בהם תחנון ומוסף, אך כן אומרים הלל - האם בברהמ"ז צריך לומר "מגדול" או "מגדיל"?
תשובה: "מגדול" אומרים רק בימים שיש בהם מוסף.
שאלה: הפרדה בין בנים לבנות בהתנדבות: אנחנו רוצים לארגן התנדבות פעם בשבוע. האם מותר שההתנדבות תעשה ע י בנים ובנות ביחד (כשיש בינהם רק דיבור מעשי ולא שיחות חולין) וכשמדובר על בנים ובנות רציניים בני 16, או שצריך להפריד שיהיה יום בנים ויום בנות(זה מקשה מסיבות טכניות כמו הסעה)?
תשובה: עדיף להפריד בגיל הזה.
שאלה: רבנית ברמת פוסקת?: למה אישה לא יכולה להיות רבנית ברמה של פוסקת הלכה?
תשובה: אשתו של הסמ"ע פסקה כמה הלכות, עיין בהקדמת הסמ"ע לספר הטור.
שאלה: מוסיקה ביום הזיכרון לחללי צה"ל: האם מותר לשמוע שירים ביום הזיכרון לחללי צה"ל? (כגון להשתתף בערב שירי לוחמים וכדו )
תשובה: שירים שקטים מותרים בימי הספירה.
שאלה: עירוב חצרות למתגורר עם גוי: נשאלתי ע"י יהודי המתגורר בחצר סגורה (רה"י) המשותפת עם כמה שכנים גויים, כיצד יהיה ניתן לעשות עירובי חצרות על מנת שיוכל לטלטל בחצר בחופשיות?
תשובה: הוא צריך לשכור את החצר מהם, אפילו בשוה פרוטה, ואז יוכל לטלטל בחופשיות.
שאלה: אכילת חמץ בפסח משום פקו"נ: הנאלץ לאכול (ר"ל) חמץ בפסח במקום של פקו"נ, א. האם צריך לאכול לשיעורין (פחות מכדי אכילת פרס)? ב. האם יברך ברכה ראשונה ואחרונה כרגיל כדין כל מאכלות אסורות משום סכנה (או"ח סי קצ"ו ועוד). בא"כ האם עליו לומר "יעלה ויבוא. ביום חג המצות הזה"?
תשובה: התשובות לשאלותיך חיוביות.
שאלה: כשרות שאינה תקפה בשישי-שבת: אכלתי במסעדה בקיבוץ מנרה (למעשה באתר במנרה, המסעדה נמצאת למעלה), במסעדה הייתה תעודת כשרות, בזמן האוכל שמתי לב כי מתחת לתעודה יש שלט שאומר כי הכשרות לא תקפה בשישי שבת. עם חתימה של רב. איך זה יכול להיות והאם אין פה משום הטעיית הציבור?
תשובה: בצפון הארץ יש מקומות שבהם לקראת שבת מאכסנים את כל הכלים, וביום ראשון מחזירים אותם.
שאלה: כשרות ספר תורה: א. עמוד אחד בספר התורה נשאר עם 3 תפרים. האם נפסל? אפשר לתקן אותו? ומה עדיף, שנתפלל בלי קריאת התורה, או שנקרא בספר הזה? ב. האם יש סדר מסויים בכתיבת ספר תורה דהיינו, כמו הספר תורה הסטנדרטי, וכמו התיקוני סופרים, או שאפשר לעשות קלף ארוך, ולהכניס יותר תוכן של התורה לאורך הקלף, ולא כמו הגודל הסטנדרטי?
תשובה: א. צריכים לתקן, ואין לקרוא בתורה בברכות במצב כזה. לכן, אם אין ספר אחר יקראו ממנו בלא ברכה. ב. אין הכרח ללכת לפי מה שמקובל בין הסופרים, ואף באופן אחר הספר כשר.
שאלה: פרידה מבחור - כפיות טובה כלפי ה?: נפגשתי עם בחור ונפרדנו. התרשמתי מאוד ממידותיו הטובות וכן מזה שהוא גם חכם וחברותי. יתכן שזו כפיות טובה כלפי הקב"ה לא לקבל את הטוב שבבחור ולהמשיך ולחפש משהו יותר טוב ומתאים לי ממנו?
תשובה: אם התרשמת שאתם מתאימים והוא בעל מדות וחכם ואיתו תוכלי לבנות בית של תורה, אלא שאת חושבת שאולי יש יותר טוב ממנו. אני הייתי ממליץ להמשיך איתו.
שאלה: ניקוד ספר התורה?: מדוע אין אפשרות לנקד את ספר התורה או לפחות לציין בו את הטעמים על מנת להקל על הקורא, נכון שהתורה ניתנה ללא ניקוד אולם מדוע לא לצעוד עם הקידמה, מה האיסור בדבר?
תשובה: מה עניין קידמה לניקוד? הפיסוק והניקוד קיימים בצורות שונות רבות בשנים, ובכ"ז ס"ת נכתב בלעדיהן כי הניקוד והפיסוק הם פרשנות בע"פ לתורה שבכתב. וכדין תורה שבע"פ הן בעל פה ולא בכתב, כשם שכל הפרשנות של התורה היא בע"פ או בספרים אחרים ולא בגוף התורה שהיא חייבת להיכתב כמות שהיא ללא כל תוספת, ומאשרת פרשנויות שונות לכל מילה.
שאלה: תכשיר נגד התקרחות בשבת: האם מותר להשתמש בתכשיר נגד התקרחות בשבת? התכשיר הוא נוזל ששמים על הקרקפת ומעסים אותה, צריך להשתמש בתכשיר כל יום באופן קבוע (פעמיים ביום), יכול מאד להיות שהצלחת הטיפול תלויה בשימוש באופן קבוע.
תשובה: אם זה נוזלי, מותר. ואין גם לחשוש מצד שחיקת סממנין, משום שלדבריך צריך טיפול רצוף.
שאלה: הנחה שלא רציתי: הלכתי לקנות דיסק מוסיקה בחנות מוסיקה בירושלים. נכנסתי לחנות ושאלתי את המוכר, "כמה עולה דיסק פלוני?". הוא ענה לי 70 ש"ח. עניתי לו בקול חלש: "טוב, שניה אני רק הולך להוציא כסף". הוא חשב שאני מתכוון לא לקנות, אז מיד אמר: "טוב, אעשה לך את זה ב- 60 ש"ח". ואני עדיין הייתי צריך להגיד לו: "מעולה, אבל אני רק הולך להוציא כסף מהכספומט, אין לי כסף". התכוונתי לקנות ב- 70 ש"ח, כמה אני צריך לשלם?
תשובה: מעיקר הדין ניתן לשלם את המחיר שמסכים לו המוכר עכשיו, אבל מצד מדת החסידות של "דובר אמת בלבבו" ראוי לשלם את המחיר הראשוני שהוא המחיר היקר, כפי שמספר רש"י על רב ספרא במסכת מכות בדף כד עמוד א. ודאי שאם תספר למוכר את המעשה ויסכים בחפץ לב שתשלם את המחיר הנמוך, לא תהיה חייב במחיר הגבוה. הרב חננאל פאטשינו.
שאלה: מארחת משפחה בתהליכי גיור: יש לי חבר שיוצא עם גויה שנמצאת בתהליך גיור במסגרת הגיור הם מתבקשים להתארח אצל משפחה דתית ואני התנדבתי לארח אותם, שאלתי היא כזו האם הגיור הזה תופס מבחינה הלכתית למרות שסביר להניח שהם לא ישמרו תורה ומצוות, ועוד שאלה מה נדרש ממני בשבתות אירוח מסוג זה, ומה אני צריך לדעת מבחינה הלכתית כגון יין נסך, כלים וכו. והאם הגיורת הזאת צריכה ליטול ידיים, לברך בשם ומלכות, ולברך ברכת המזון?
תשובה: אם ברור שאין שום כוונה לקיים מצוות אין זה גיור כלל ועיקר, ואין טעם בכל התהליך. אולם אם יש סיכוי שיקיימו מצווות ראוי לקרבם ולהציל את חברך מנישואי תערובת.
שאלה: כיבוד ביום יארצייט: מה מקור המנהג להביא כיבוד לבית הכנסת ביום היארצייט על הורים, ומה הנוהג כיום?
תשובה: בתלמוד מוזכר שהיו צמים ביום היארצייט, אבל בחסידות נהגו להביא כיבוד מפני שזהו יום שמחה לנשמה שהיא מתעלה בעולמות עליונים. אם שואלים אותי מה לעשות ביום היארצייט, אני אומר שלדעתי אין להגיש כיבוד ביום זה.
שאלה: מוזיקה שלא להנאה בימי ספירת העומר: בימי ספירת העומר - אינני שומע מוזיקה בעיקרון. אני בן 16 וחצי ומנסה לחסוך כסף לרשיון נהיגה ונסיעה לפולין, פעם בשבוע יש לי עבודה בכניסה לאולם שמלמדים בו ריקודי עם, אני יושב שם עם קופה וכל מי שנכנס צריך לשלם לי, בזמן הפנוי שם בד"כ אני לומד מקצועות קודש, ואין לי כמעט הנאה מהמוזיקה שמשמיעים. האם מותר לי להמשיך בימי ספירת העומר ללכת לעבודה אם זה כרוך בהפסד של כ200-300 ש"ח ואני אתנה מראש שאשתדל לא להנות מהמוזיקה, והאם יש הבדל בין לפני ל"ג בעומר לאחרי?
תשובה: לא ההנאה אסורה אלא השמחה היתרה.
שאלה: בית מזוזה שקוף?: ברצוני לבנות מזוזה העשויה מבית עשוי עץ ועליו זכוכית שקופה, כך שניתן יהיה לקרוא את הכתוב בקלף. לדעתי יש בדבר משום קידוש ה. כמובן שמבנה המזוזה יהיה כזה שיגן על הקלף מאבק, לחות, לכלוך, וקרינת UV העלולה לגרום לדהיית הכתב. האם הדבר מותר ע"פ ההלכה?
תשובה: אין חובה לגלול את המזוזה, ולכן נראה לי שמותר לקבוע מזוזה כשהיא פתוחה ולא מגולגלת, בתנאים שהזכרת בשאלתך.
שאלה: האם לעבוד במשרד מעורב: אני עובדת במשרד בו נשים וגברים, וכולם אנשים דתיים. בשיחה עם חברה, היא אמרה לי שנראה לה שזה לא ר לעבוד במשרד מעורב. לי, לעומתה, נראה מוזר לחלק את העולם לנשים בצד אחד וגברים בצד אחר (ושוב, אין זה בילוי, כי אם עבודה). האם צדקה חברתי? ואם כן, האם לא לעבוד במקום כזה? הרי זה מצמצם לי את אפשרויות הפרנסה בכמעט 99.
תשובה: את צודקת. תערובת אסורה רק במקום שיש חשש לקלות ראש או במקום קדוש כבית כנסת וכדו', אכן אם האוירה במשרד לא תקינה יש למנוע את התערובת.
שאלה: טעות : מה הדין אם בטעות לא אמרתי "א-לוקינו מלך העולם", יצאתי ידי חובה?
תשובה: ברכה ללא שם ומלכות אינה ברכה.
שאלה: רבית במניות : בהשקעה במניות של חברה, האם יש ברווח במכירת המניות איסור רבית (ללא היתר עיסקא) האם מהתורה או מדרבנן?
תשובה: איסור ריבית חל בהלוואה, וכאן זהו מקח-וממכר רגילים, שאתה קונה מוצר בסכום מסוים, ואחר-כך ערכו עולה ואתה מוכר אותו בסכום יותר גבוה.
שאלה: ברכת כוהנים לכהן עם קעקוע: האם כהן שיש לו קעקוע יכול לברך את העם בברכת כוהנים?
תשובה: בתנאי שלא יראו את הכתובת.
שאלה: להעביר קבר מבית קברות לא יהודי?: אבי נקבר בבית קברות לא יהודי בגולה. אני כרגע נמצא באתה עיר. האם אני צריך להעביר את הקבורה לבית קברות יהודי או צריך לעשות גדר מסביב לקבר כדי להפריד בין קבר של אבי לקברים אחרים?
תשובה: בנה גדר.
שאלה: מוסיקה חסידית ומקלחת: האם מותר לשמוע מוסיקה חסידית בזמן מקלחת, והאם יש הבדל בין מקלחת שיש בה גם שירותים למקלחת ללא שירותים לעניין שמיעת מוסיקה חסידית?
תשובה: מוסיקה ללא מילים קדושות מותרת.
שאלה: בצל בתבשיל פרווה: אם טיגנתי בצל בסיר בשרי ועליו בישלתי תבשיל פרווה. האם יש לחכות לאחר אכילת התבשיל הפרווה 6 שעות עד אכילת חלב? (אני ספרדיה). האם יש הבדל אם הסיר בן יומו או לא בן יומו?
תשובה: התבשיל רק בחזקת בשרי ואסור לאכול איתו ביחד חלב אבל אחריו לא צריך לחכות כדי לאכול חלב אלא אפשר מיד לאכול חלב. במקרה של טיגון בצל אין הבדל בין סיר בן יומו ולא בן יומו כי הבצל בחריפותו הופך אותו לבן יומו. הרב יאיר פרייליך
שאלה: קשיים בחזרה בתשובה: אני חזרתי בתשובה שלמה אך משפחתי לא, והם מפחדים לחזור וגם הם לא רוצים לחזור מה לעשות?
תשובה: אשריך שחזרת בתשובה תבקש ללמוד בבית ספר דתי ותתקדם. וגם המשפחה תחזור בתשובה במשך הזמן. כל ישראל יחזרו בתשובה.
שאלה: עליית לוי כאשר כהן לא נוכח: אם כהן לא נוכח בבית הכנסת בזמן קריאת התורה "נתפרדה החבילה", ולא מעלים את הלוי פעמיים. הייתי מבקש מאוד לדעת, מהו ההסבר וההיגיון בה, למה שהלוי שיותר מקודש מהישראל לא יעלה פעמיים?
תשובה: כאשר כהן לא נמצא בבית הכנסת יכול הלוי לעלות ראשון, אבל אין הוא עולה פעמיים, משום שלוי אינו יותר מקודש מישראל. רק בכהן נאמר הפסוק "וקידשתו".
שאלה: יחס גדולי דורו אל הרב קוק: מה היה יחסם של גדולי דורו של הרב קוק, אל הרב, האם הגדירוהו כגדול הדור, האם ישנם מקורות כתובים על כך, אם לא, אז מהיכן נובעת סמכותו הגדולה של הרב אם שאר גדולי הדור חולקים עליו, האם ניתן להגדיר את הרצי"ה כגדול הדור הקודם?
תשובה: יש ספרים בו מקובצים מכתבים שכתבו גדולי ישראל לרב קוק, בו אנחנו רואים את היחס שלהם אליו. הם כותבים בצורה מכובדת ובהוספת תארי כבוד רבים, ומתוך זה אנו רואים את הערכתם אליו. בתחום ההלכה היו אז הרבה גדולי תורה, אולם בתחום מדע האמונה הוא היה ללא ספק מגדולי דורו, כדוגמת המהר"ל בדורו. הרצי"ה המשיך את דרכו בזה.
שאלה: קניות במבצע במרכול: יש מבצע במרכול, שכל הקונה מעל 200 שקלים מקבל מוצר מסוים בהנחה משמעותית: 1) האם מותר לי לקנות במאתיים לזכות בהנחה הנ"ל, לשים את המוצרים באוטו, לחזור שוב למרכול ולקנות מוצרים נוספים כדי שאוכל שוב לזכות במוצר בהנחה? 2) האם מותר לי לחזור למחרת ולקנות את שאר המוצרים שתכננתי לקנות כדי לזכות בהנחה הנ"ל? 3) אני ואשתי במרכול. האם מותר לנו להתחלק במוצרים בשתי עגלות שונות כדי שכל אחד מאתנו יזכה בהנחה הנ"ל?
תשובה: מותר, משום שאתה מנצל מענק שהמרכול נותן לך, ואם הם לא הגבילו את נתינת המתנה בתנאים, הרי שהכל מותר.
שאלה: לשון הרע והכנה משבת לחול: א. אם מישהו מסכים לי לומר עליו דבר רע לשון הרע מותר לי לאומרו? ב. מותר לומר לשון הרע בלי שם, אבל שהשומע יבין כבר במי מדובר? ג. מותר לתכנן מקודש לקודש, והאם מותר לתכנן דבר מצווה מקודש לחול, ובמקרה של הפסד ממון, מותר לתכנן מקודש לחול? או אם זה משהו דחוף שא"א לדחות אותו למוצ"ש כמו עם מי אני אסע הביתה במוצ"ש, ואם לא יהיה לי עם מי, אני צריך לארגן לי הסעה, מותר לתכנן, האם בכל המקרים הנ"ל תהיה ברכה בביצוע, מה ההגיון שבאיסור זה?
תשובה: א.אשריך שאתה בודק הלכות לשון הרע על מנת לא להיכשל באיסור חמור של לשון הרע, שזה עבירה חמורה. מותר לומר לשון הרע אם השני מסכים. ההסבר לדברים: מפורש בחפץ חיים שמירת הלשון עמוד מה כלל א הלכה ט בבאר מים החיים שאדם יכול לדבר לשון הרע על עצמו, ולכן אין בעיה שיחזקאל הנביא אומר על עצמו איש טמא שפתיים, הבעיה שאומר שנמצא בתוך עם טמא שפתיים. וממילא נראה שודאי יכול גם להרשות לאחרים לדבר עליו, כי הוא בעל הבית על עצמו. ונראה להביא ראיה מהגמרא בבא קמא דף צא שאדם רשאי לבייש את עצמו. (אומנם יש סיפור על החפץ חיים שאמר שאדם לא יכול לדבר לשון הרע על עצמו, ולמד זה כשאמר ברכבת שהחפץ חיים לא כזה גדול בתורה. וכעס עליו אדם ברכבת שמזלזל בחפץ חיים, ואחר כך אמר החפץ חיים שאדם לא ידבר לשון הרע על עצמו, נראה שהסיפור לא נכון לפי החפץ חיים בפסקיו על לשון הרע). יש להוסיף סייג שברור שמסכים, ולא אומר שמסכים מחמת הבושה. ונראה להביא ראיה לכך שצריך לשים לב האם דבר נאמר מחמת חוסר נעימות מבבא מציעא דף כב. אף ששם לא מדובר על לשון הרע, וכך הסברא אומרת. ב.מפורש בחפץ חיים כלל ב סעיף ד שיש בזה איסור. ג. אינני יודע מה כוונתך שאין בעיה לתכנן מקודש לחול, לתכנן דבר מצוה יש דעות, והמשנה ברורה סימן שז סעיף א כתב לכתחילה להחמיר. לגבי לארגן טרמפ למוצאי שבת יכול להגיד שרוצה ללכת, להתלוות (לא ליסוע, או מילים אחרות אסורות) במוצאי שבת יחד עמו למקום אחר, שכן עם המקומות היו מחוברות בבתים יכול ללכת בשבת לשם, ולכן זה לא להגיד איסור ממש. וזה מותר. סימן שז סעיף ח בשולחן ערוך. העיקרון לא לחשוב על חול שיש בזה זלזול בשבת, ששבת צריכה להיות בראש נקי, רק לדברים של שבת, ועיקר המנוחה בשבת זה מנוחת הנפש, ולא לעסוק בטרדות של ימי החול. הרב אברהם פרל.
שאלה: בגד שנרטב ממי רגלים: אדם הלובש בגד שנרטב ממי רגלים, ואין אפשרות להחליפו - האם רשאי להתפלל לברך ללמוד, האם זה משנה כמות המ"ר, ומצבם (לח יבש), האם מספיק לשטוף עם קצת מים או שחייב כביסה עם חומר ניקוי כדי "להכשיר" את הבגד?
תשובה: צריך לשפוך מעט מים על-מנת לבטל את המי-רגלים, וצריך להקפיד שלא יהיה ריח מהבגד.
שאלה: ניכוי ארנונה מחישוב מעשר כספים: האם ניתן לנכות את ת הארנונה מחישוב המעשר. זאת משום שבמקום שבו אני מתגורר ישנם רבים שאינם משלמים כלל ארנונה (מפאת מצבם הכלכלי) והשירותים הניתנים על ידי העיריה אינם מגיעים לי אישית אלא ניתנים לכל תושבי העיר, כולל אלו שלא משלמים כלל או שמשלמים בהנחה משמעותית. יוצא שחלק ניכר מת הארנונה שלי מופנה לעניים ולנזקקים ולצורכי צבור. מדוע שזה יהיה שונה ממס הכנסה למשל?
תשובה: כיוון שאינך חייב לגור באותו מקום, ממילא אינך חייב לשלם ארנונא, ואם בחרת לגור שם, הרי זה נחשב כמו ת שכר דירה, וכמו שאין מפחיתים את ת שכר הדירה מהכספים שמחשבים למעשר כספים, כך אין מפחיתים את הארנונא. לעומת זאת ת מיסים יורד מהכסף עצמו שמרוויחים, ועל כן אין מפרישים מעשר מהברוטו אלא מהנטו.
שאלה: ניכוי מעשר כספים מארנונה: לאחר קריאת תשובת הרב, עדיין נותרת שאלה, משום שאין הארנונה דומה לשכר דירה. תמורת שכר הדירה הולכת אלי ואילו תמורת הארנונה הולכת לצבור כולו, ובתוכם עניים רבים שאינם משלמים כלל. כפי שהבנתי ניתן להוציא כספי מעשר כספים לצורכי צבור ובודאי אם יש בהם עניים, וזה לכאורה מהות ת הארנונה, לפחות במקום שאני גר בו?
תשובה: מה שכתבת שאפשר להוציא כספי מעשר כספים לצורכי רבים, שכך דעת כמה פוסקים, הכוונה לתרומה שאין חייבים לשלמה, אבל דבר שאדם חייב לשלמו אינו יכול להיחשב מעשר כספים. לכן למשל, מי שרוצה לקנות כסא בבית כנסת, אם בלא ת לא יוכל לקבל את הכסא, לא יוכל להחשיב את הת כמעשר כספים. ולכן גם הארנונא, כיוון שחובה לשלמה, ממילא אי אפשר להחשיבה כמעשר כספים. ולא זו בלבד, אלא שכפי שכתבתי אף אין להפחית אותה מן הנטו, שממנו מפרישים מעשר.
שאלה: "חלב נוכרי" לאתיופים: האם מותר לאתיופים לאכול "חלב נוכרי" או "אבקת חלב נוכרי", האם יש מנהג מיוחד בכך ליהודי אתיופיה?
תשובה: לפי דעתי דיני יהודי אתיופיה בדבר זה כדינם של שאר היהודים, ומה שמותר לכולם מותר להם, ומה שאסור לכולם אסור גם להם.
שאלה: גוי ששבת חייב מיתה?: מדוע גוי ששבת חייב מיתה?
תשובה: גוי ששבת חייב מיתה בידי שמים, משום ששבת זהו אות מיוחד לישראל, ולכן מענישים בשמים מי שלא ראוי לשאת את האות הזה, והוא נושא אותו בכל זאת.
שאלה: למה אברהם גרש את ישמעאל?: רציתי לדעת למה אברהם גרש את בנו ישמעאל, הרי זהו מעשה אכזרי?!
תשובה: הקב"ה מצווה את אברהם לשמוע בקול שרה אשתו ולגרש את ישמעאל. גרוש הוא דבר אכזרי אבל לפעמים הוא הכרחי כדי לשמור על עצמך. ישמעאל היה עסוק בגילוי עריות, שפיכות דמים ועבודה זרה (רש"י בראשית פרק כא פסוק ט) והשפעתו יכולה להיות רעה והרסנית על צדיק כיצחק, ולכן דרשה שרה שישמעאל יורחק מבית אברהם כדי לשמור את יצחק. כמו, להבדיל, שמוציאים ילד מפריע מהכיתה כדי שלא יפריע לשאר להמשיך ללמוד.
שאלה: היחס לגיור צבאי?: עליתי לישראל לפני 7 שנים עם המשפחה שלי. הקשר שלי ליהדות הוא סבא מצד האמא, עכשיו אני מסיים את הלימודים שלי בבית הספר הלא דתי. אח שלי עבר גיור בצבא וממנו ואני יודע על היהדות (האמיתית). אחרי שאני יסיים את בית הספר אני רוצה לעבור גיור ובכלל ללמוד בישיבה. א. האם להתגייס לצבא ולעבור גיור בצבא (והאם גיור צבאי נחשב לכשר), או לדחות את השירות הצבאי ולעבור גיור באיזו שהיא ישיבה ולהישאר ללמוד בישיבה? ב. אם כן עדיף לעבור גיור בישיבה אז באיזו כדאי (אני דובר רוסית)? ג. אם זה ר לעבור גיור בצבא אז באיזו ישיבה לדוברי רוסית כדאי ללמוד אחרי הצבא?
תשובה: אם אתה רוצה לעבור גיור מלא ושלם ולקיים מצוות. מן הנכון ללכת לישיבה וללמוד באופן יסודי על היהדות. המקום שאני ממליץ עליו הוא מכון מאיר בירושלים ברחוב המאירי. שם יש גם אגף לדוברי רוסית. ואחר כך לאחר הכרה מה היא היהדות תעשה את הגיור בלב שלם. לעומת זה הגיור בצבא הוא שטחי ולא מושלם. חלק מהעוברים אותו עושים זאת באופן פורמאלי ולא באמת. ואם עושים גיור נכון לעשותו בלב שלם.
שאלה: מדינת ישראל לא קשורה לממשלה?!: שמעתי שהרב אומר כי אין קשר בין העם לממשלה ולמעשיה השליליים. כיצד ניתן להגיד שאין קשר בין העם לממשלה- אם רוב העם בוחר בממשלה, (ועוד בוחר בה במודע על מעשיה הרעים) הרי רוב העם בוחר בדרך הזו, אז הוא איננו שותף לאשמה?
תשובה: עם ישראל כולל גם את היושבים בכל ארצות הגלות. עם ישראל מתחיל מאז יציאת מצרים וממשיך עד לעתיד הגדול בגאולתינו השלמה. ומדינת ישראל היא של כל העם לדורותיו. והעם לדורותיו הוא עם ד' הוא העם הנושא את דבר ד' בעולם. ואלו שהתרחקו מהתורה גם אם הם יהיו רבים בדור מסוים הם אינם מיצגים את העם, הם חולפים ודרכו היסודית של העם נמשכת. והמדינה שיכת לעם כולו לדורותיו.
שאלה: לימוד באוניברסיטה?: אני רוצה בשנה הבאה ללמוד עו"ס. יש לי אופציה ללמוד במכללה חרדית בי-ם ולשלם הרבה כסף, על נסיעות ומגורים קיום., או ללמוד באוניברסיטת בר-אילן, לשלב שם לימודי מדרשה ולזכות במלגה שמכסה לי 100 אחוז שכ"ל. אני לא יודעת מה לעשות, גם כה כל שקל שאני מבקשת מההורים עולה לי באי נעימות גדול, ולי אין מספיק לממן את עצמי. מה לעשות?
תשובה: אם את מרגישה חזקה להתמודד ולשמור על הרמה הדתית שלך מבלי לרדת ואף לעלות באוניבסיטה בר אילן. את יכולה ללמוד בה ביחד עם לימודי המדרשה.
שאלה: עזרה לאדם שהסתבך: אדם שהסתבך בחובות כתוצאה מכך שנפל ולא שם לב למה שעשה, האם יש מצוה לעזור לו כדי שיוכל לחזור למצבו הקודם, כמובן, עם התחייבות שלא יעשה דבר זה פעם נוספת?
תשובה: כן, ואתה יכול לבקש ערבונות אם זו הלואה.
שאלה: צדקה לעניים מקופת הצדקה הפרטית: יש לי בבית קופת צדקה כל ראש השנה אני ובני משפחתי תורמים את תכולתה לישיבה באזור מגורינו. יש אנשים שבאים אלינו לבקש תרומה קטנה האם מותר לי לתת מהקופת צדקה שמיועדת לישיבה לאותם אנשים? אני אוהבת לספור את הכסף שיש בקופת צדקה האם זה מותר?
תשובה: מה שנתרם לישיבה מסוימת יש לתת לאותה ישיבה. ואולם אם מלכתחילה נקבע שהכסף בקופה יהיה מיועד לצדקות שונות אז אפשר לתת גם לאחרים מאותה קופה. אין איסור לדעת כמה יש בקופה. ואם זה יעורר להוסיף לתת צדקה זה בודאי טוב.
שאלה: אוהב להסתכל על בנות: יש לי בעיה אני אוהב להסתכל על פנים של בנות להנות מהיופי שלהם אני לא מצליח לעצור את זה. זה טבעי אצלי ואני מרשה לעצמי את זה כל פעם מחדש. אם זה מתוך סקרנות לראות אם הבחורה יפה או לא או שזה הייצר אני לא יודע. זה נוגע לכל סוגי הבנות דתיות חילוניות לא מסתכל על הגוף רק על הפרצוף אבל אני יודע שזה מזיק. מה עושים?
תשובה: מבחינה הלכתית יש איסור להסתכל בכל אישה שהיא אסורה לך  וכך כל הנשים הבוגרות שהינן נידות או אשת איש  בכדי להנות מיופיה, בין אם מדובר על פניה או שמדובר על אבר מכוסה שלה. לשון ח : אסור להסתכל אפילו על אצבע הקטנה של האישה. האצבע הקטנה היא בודאי פחות מושכת מפני האישה ובכל אופן ח אסרו להסתכל לשם יופי. לכל אחד הקב"ה שולח ניסיון אחר.על מה שאין אתה נמשך להסתכל על מקומות מכוסים לקב"ה. יש כאלו שהנסיון שלהם יותר קשה. נכון שלהסתכל על פני אישה זה פחות גס מאשר להסתכל במקומות שהם בדרך כלל מכוסים אולם כל אחד הקב"ה בוחן אותו במבחן אחר. אתה צריך לחפש דרכים כיצד להתמודד עם היצר שלך. ראשית אתה צריך להכיר בחטא כלומר לא לערפל את היות הדבר אסור. להסתכל בפני אישה זה לא אומנות אלא איסור. אתה צריך להבין איך איסור ההסתכלות קשור למידת הקדושה שלך. הקדושה היא היכולת להשתמש בכוחות הטובים שנטע בנו הקב"ה רק בצורה עוצמתית ונכונה בצורה בנו אנו שולטים על הכוחות ואין הכוחות שולטים בנו. ההתמודודת בעניני עריות היא בעיקרה לא להיכנס למצבים שבהם יש לנו נסיונות. אתה צריך לשים לב שאילו מקומות מצוי שאתה רואה נשים וממצבים אלו להימנע עד כמה שניתן. למשל לאחר תפילת שבת אל תעבור דרך המקום שעומדות הנשים. במקום שאין לך דרך אחרת - לפני שאתה יוצא לדרך תזכור שיש לך משימה והתמודדות שאתה רוצה לעמוד בה. הריכוז מביא להצלחות. לפחות תקח על עצמך להיות מרוכז בחלק מהזמן שבו תעמוד בניסיון. אתה יכול לקבוע שבשעה הראשונה שאתה יוצא מהבית אתה שם לב לכך שלא תכשל. או לחילופין תקבע לך למשל שבשבת אתה לא מסתכל. יש עוד דרך שעוזרת להתמודדות. לא תמיד ניתן להזיז את העניים אולם אתה יכול לקבוע לעצמך ציור קבוע שהוא יהיה בראשך כשאתה יוצא לדרך. יש ספרים שכתוב בהם לצייר את אותיות שמו של הקב"ה. אולם זה קשה. אתה יכול לצייר בעינך את הפנים של אביך או אמך. שהיא הרי מותרת לך  בכל עת שאתה עומד בפני ניסיון תעלה על ליבך את הציור שקבעת בנפשך.
שאלה: עצמאות תחת שלטון אמריקה?: בפורים איננו אומרים הלל, אחת הסיבות היא שלא יצאנו לגמרי לחירות כי היינו משועבדים לאחשוורוש. האם כיום הענין השתנה? הרי אנחנו משועבדים לתכתיבים מדיניים מארה"ב. איננו יכולים לעשות ככל העולה על רוחינו אז היכן העצמאות ועל מה החגיגה? הרי אנחנו בדיוק (או לפחות בערך) כמו היהודים תחת שלטון אחשורוש שכמו נשיא ארה"ב מלך על מדינות רבות.
תשובה: המצב שלנו יותר דומה לתקופת החשמונאים. ואז תקנו לומר הלל.
שאלה: סריגת כיפה קטנה: בקשר לשואלת על סריגת כיפה לבן דודה. יש לי את אותה הבעיה. אך קצת שונה. ואשמח אם הרב יאמר לי איך לנהוג במצב זה. אצלי הבעיה היא, שמדובר בגיסי, כלומר אחותי והוא עזבו די מזמן את הדת. אך שומרים על מצוות בסיסיות. ובינהם חבישת כיפה סימלית לגיסי, בגודל קטן מאד. העניין הוא שביקשו ממני לסרוג לו כיפה חדשה באותו הגודל הקטן. יש לציין שגיסי הוא מבוגר (בין 30 ויותר) שאין לי מה לשכנע אותו (כפי שהרב הסביר לשואלת האחרת), ולהסביר לו את העניין בחבישת כיפה בגודל סביר. מהעובדה שאני קטנה יחסית בשבילו ולא יקשיב לי. והשאלה- היא האם מותר לי לסרוג לו כיפה כזו קטנה או אולי עדיף שהענה להם בשלילה על בקשתם שאסרוג, ואז ימשיך במילא ללכת עם הכיפה הקיימת הקטנה שלו. אז לסרוג לו או לא??!
תשובה: תסרגי לו כיפה קצת יותר גדולה מזו שיש לו עכשו ותתני לו. כסוי ראש מחזק את יראת השמים.
שאלה: תפילה במטוס במעברים: בד"כ כשמתפללים במטוס ויש מנין, התפילה נערכת במעברים, ופעמים רבות הדבר גורם לבעיות מעבר לדיילים או לנוסעים. או שלפעמים התפילה נערכת ע"י השירותים. האם עדיף להתפלל ביחידות, במושב (וממילא להתפלל בישיבה)?
תשובה: בעדיפות ראשונה יש להתפלל ליד השירותים, שם יש יותר מקום. ואין חשש של ביזוי התפילה, משום שהדלת של השירותים סגורה. אם זה אינו אפשרי, יש להתפלל בישיבה, וזה עדיף על-פני תפילה במעברים.
שאלה: לקרוא המחזה אנטיגונה?: מותר לקרוא את המחזה אנטיגונה?
תשובה: השאלה היא איך לקרוא את המחזה, היא אחת היצירות הספרותיות המפורסמות ביותר בעולם והיא מציגה עימות קשה בין צו עליון לבין פקודת המלך (מזכיר לך משהו אקטואלי?.). הבעיה היא שהצו העליון במחזה הוא צו אלילי. כיהודים אנו פוסלים אותו ועצם העיסוק בעבודה זרה היא עבודה זרה לנו ואסורה לנו. אם ניתן לדלג על הקטעים האליליים ולהפשיט מהם את האלילות שבהם וליישם את תוכנם במשמעות אחרת הדבר מותר. ולא -אסור. הכל תלוי אפוא במורה, אם הוא ירא שמים ובעל יכולת להתמודד עם המשימה. גם התוצאה של התאבדות ורצח פסולה לדעתנו ויש לבקרה.
שאלה: תפילה ל המדינה: א.בתשובתו בנושא השיב הרב להתפלל תפילה בנוסח המתוקן למי שלא רוצה להתפלל על ראשי המדינה. שאלתי היא מה אעשה אם ביהכ"נ בו אני מתפללת לא משנה את הנוסח ומתפלל בנוסח הרגיל, ולאור המאורעות האחרונים ובכלל קשה לשמוע את הברכה על ראשי המדינה? ב.לכאורה מי שמתפלל בבית כנסת ספרדי אינו מתפלל על המדינה אלא רק על חיילי צה"ל, שהרי הם לא נוהגים להתפלל תפילה ל המדינה, אם כ"כ חשוב להתפלל על המדינה שהיא מתנת אלוקינו, מדוע חצי מהציבור שלנו לא מתפלל על המדינה? ג.מדוע לא יוצאים בקריאה גדולה לציבור שלנו לשנות את נוסח התפילות - ל המדינה ולחיילי צה"ל?
תשובה: א. הנוסח המתוקן הוא עדיף לדעתנו. אך אין זה אסון אם מתפללים בנוסח הלא מתוקן. העיקר שהלב מתפלל שיעמדו בראשינו אנשי חיל יראי אלוקים. ב. ג. גם אני שואל שאלות אלו.
שאלה: מריחת תכשיר נגד יתושים בשבת: האם יש איסור למרוח תכשירים נגד יתושים כמו אלתוש ודומיו בשבת?
תשובה: אם הוא נוזלי, מותר.